text: Politiet efterlyser vidner til voldtægt
  02 september 2010 kl. 12.00
  [b]Syd- og Sønderjyllands Politi søger vidner til forsøg på voldtægt begået søndag den 29. august 2010 kl. 05.57 i baggården til hjørneejendommen Islandsgade 47 og Spangsbjerggade i Esbjerg. 
  [/b]
  Den 29-årige lyshårede danske kvinde, der blev forsøgt voldtaget, bar en rød kjole og kort sort jakke.
  Kvinden beskriver gerningsmanden som:
  · Mand ca. 40-50 år
  · 175-185 cm. høj
  · Almindelig til sportstrænet af bygning
  · Kort mørkt/gråsprængt hår
  · Muligvis tyndhåret
  · Overskæg og skægstubbe
  · Iført grålig habit/blazerjakke
  · Sydeuropæisk af udseende 
  · Dansktalende
  
  Flere henvendelser
  Kvinden forlod Esbjerg Midtby omkring kl. 05.35. Hun gik ad Skolegade, Stormgade og Islandsgade, og gerningsmanden fulgte muligvis efter hende.
  En halv time før voldtægtsforsøget forsøgte en mand i baggården til Netto i Skolegade at trænge ind til en kvinde i en personbil. Mandens signalement var identisk med gerningsmanden til voldtægtsforsøget. Han forlod stedet ad Skolegade i ukendt retning.
  En mand med samme beskrivelse har ifølge et vidne muligvis rettet personlig henvendelse til flere kvinder i Skolegade gennem natten.
  
  Hjælp politiet
  Syd- og Sønderjyllands Politi søger vidner til voldtægtsforsøget og episoden ved bilen i baggården ved Netto.
  Derudover vil politiet gerne i kontakt med vidner, som i løbet af natten er blevet kontaktet af en person med det lignende signalement. 
  Henvendelse på telefon 1-1-4 til sagsbehandlerne politiassistent Anders Lindvig Pille eller politibetjent Thomas Wolf.
  